Forventeligt at vi ser dødsfald

Ifølge DR's sundhedskorrespondent, Peter Qvortrup Geisling, er det ikke overraskende, at vi ser dødsfald som følge af coronavirusepidemien.

- Statistisk er der så mange danskere, der er smittet med coronavirus, at det er forventeligt, at vi nu ser de første dødsfald. Sundhedsmyndighederne har vurderet, at mellem 1.600 og 5.600 danskere vil dø i forbindelse med coronasmitte, siger han.

Det er sundhedsmyndighedernes vurdering, at det bliver nærmere 1.600 end de 5.600 danskere, der mister livet i forbindelse med smitten.